Kadi Liis Saar

Kadi Liis Saar (sündinud 9. mail 1992) on eesti keemiainsener, biofüüsik ja tennisist.
Ta on lõpetanud Cambridge'i Ülikooli keemiainseneri ja biotehnoloogia ("chemical engineering and biotechnology") eriala bakalaureuse- ja magistriõppe. 2019. aastal sai ta 26-aastaselt Cambridge'i Ülikoolis doktorikraadi biofüüsika erialal.
Eesti noorte teaduste akadeemia noorteadlane. 
Noorteklassis oli ta edukas eesti tennisist. Kadi Liis on 20-kordne Eesti noorte meister tennises ja hõbe- ja pronksmedalist täiskasvanute klassis, ta kuulus Cambridge'i Ülikooli tennisenaiskonda. Kadi Liis on Seeniorite Maailmameister ja MM hõbemedalist vanuseklassis 30+ ning Eesti Seeniorite kahekordne Meister tennises.
Haridus.
Ta on lõpetanud põhikooli 2008. aastal Tallinna Inglise Kolledžis koolimedaliga ja gümnaasiumi 2011. aastal Tallinna Reaalkoolis kuldmedaliga, lisaks Reptoni kooli Suurbritannias Derbyshire'is 2010. aastal (läbis sealse gümnaasiumi kaks kooliaastat ühe aastaga). Cambridge'i Ülikooli võeti ta vastu juba 11. klassi õpilasena.
Juba põhikoolis otsis Kadi Liis võimalusi külastada vanemate klasside tunde. 10. klassis õppis ta esimesena Eestis paralleelselt kahes koolis, Tallinna Inglise Kolledžis ja Tallinna Reaalkoolis, koostades ise endale sobiva õppe- ja ajakava. Järgnevail aastail jätkas ta õpinguid üheaegselt Inglismaal ja Eestis. 2010. aasta sügisest oli ta Cambridge'i Ülikooli üliõpilane, esimesel aastal loodusteaduste, sealt edasi keemiainseneri ja biotehnoloogia ("chemical engineering and biotechnology") erialal ja seejärel Cambridge'i Ülikooli biofüüsikadoktorant.
Kadi Liis on valitud Trinity College'i teadusühingu (Vice-president of Trinity College Science Society, 2012–2013), Cambridge'i Ülikooli teadusühingu (Director of Events and Logistics at Cambridge University Scientific Society 2011–2012) ja bioloogiaühingu (Founder of Biotechnology/Biology and Industry Lecture Series at Cambridge University Biological Society, 2012–2013) juhatusse. Ta on Cambridge'i Ülikooli eestlaste ühingu (Cambridge University Estonian Society) president ja direktor esimesele Cambridge Baltic Conference'ile, ühele viimaste aastate suuremale Balti riike tutvustavale üritusele Lääne-Euroopas.
Ta on 2016, 2018. 2023 ja 2025. aastal Teaduste Akadeemias konverentsi "Eesti noorteadlased välismaal" idee autor ja üks korraldajaid.
Töökäik.
Täiendusõppel on ta viibinud Euroopa tuumauuringute keskuses CERNis (suvi 2011), Tallinna Tehnikaülikooli (TTÜ) keemiainstituudis (talv 2011) ja Suurbritannias ravimifirmas Merck/MSD (suvi 2012) "formulation scientist"'ina. Kadi Liis oli 2012. aasta suvel Eestis toimunud rahvusvahelise koolinoorte füüsikaolümpiaadi (IPhO 2012) korraldustoimkonnas. 2013. aastast töötab dr Tuomas Knowlesi laboris Cambridge'i Ülikooli keemiateaduskonnas.
Sport.
Tennist hakkas Kadi Liis mängima seitsmeaastaselt Rene Buschi juures, tema treenerid on olnud ka Tiit Kivistik ja Redt Reimal, treeninud Cambridge'i Ülikooli võistkonnas ja hetkel kuulub US Tenniseakadeemia naiskonda.
Tal on kolmekordne Full Blue (ülikooli väljaantav orden mõnel ülikooli põhispordialal Oxfordi ülikooli vastu peetaval Varsity Matchis mänginuile), neist kahel aastal teenitud 16 : 5 võit.
Kadi Liis Saar on 20-kordne Eesti noorte meister tennises, kes on võitnud ka kaks Eesti klubide karikat. Ta on valitud 2007. ja 2008. aasta Eesti parimaks noortennisistiks vanuseklassis T16. Lisaks oli ta 2010. aastal Suurbritannia koolinoorte meister tennises. Aastatel 2005, 2006, 2007 ja 2008 osales Kadi Liis Eesti koondises Euroopa meistrivõistlustel, ta on võitnud kuni 16-aastaste sarja Tennis Europe turniiri ja jõudnud mitmel korral poolfinaali. Rahvusvahelisel universiaadil Kaasanis 2013. aastal saavutas ta 17. koha. Ta on valitud 2024. ja 2025. aastal Eesti parimaks naisseenioriks.
Ta on Cambridge University Lawn Tennis Clubi 2015. aasta meister naiste üksikmängus ja USA New Englandi regiooni ülikoolide 2016. aasta meister.
Lisaks on ta tegelenud kaheksa aastat ilu- ja rühmvõimlemisega võimlemisklubis Piruett ja Janika valikrühmades, kuuludes Eesti noorte paremikku.
Olümpiaadid.
Rahvusvahelised võistlused:
Üleriigilistel võistlustel aastatel 2007–2010 (8.–11. klass) saavutas Kadi Liis Saar tipptulemusi mitmel aineolümpiaadil: vabariiklikul keemiaolümpiaadil kahel korral esikoha, füüsikaolümpiaadil korra esikoha, matemaatikaolümpiaadil 2. koha ja füüsika tippvõistlusel 2. ja 3. koha.
Vabariiklikel lahtistel võistlustel on Kadi Liis Saar võitnud matemaatikas kolmel korral esikoha, keemia lahtisel võistlusel esikoha, füüsika lahtisel võistlusel 2. koha, astronoomia lahtisel võistlusel 3. ja 4. koha ning üle-eestilisel matemaatikavõistlusel Känguru (3000–4000 osaleja seas) kahel korral esikoha
Muid saavutusi.
Kadi Liis Saar on viiekordne maailmameister arvutipõhises peastarvutamises, ta võitis aastatel 2004, 2005, 2006, 2007 ja 2008. Eesti sudoku meistrivõistlustel 2007. aastal sai ta täiskasvanute arvestuses 6. koha ja naiste arvestuses esikoha. Telesaates "Talendijaht" valiti Kadi Liis Saar publikuhääletusel Eesti suurimaks talendiks 2007. Aastal 2013 osales ta menukas mälumängusaates "Mis? Kus? Millal?".
Isiklikku.
Tal on vennad Kaur Aare ja Karl Kiur., isa Laur ja ema Kadri. Kadi Liis on abielus, peres kasvab 2 tütart ja poeg.